පුන්සිරිගේ කතාවට සිල්වෙස්ටර් තුළ ලැජ්ජාවක් මෙන්ම කෝපයක් ද ඇතිවිය. ඔහු ඒ බවක් නොහගවා සාක්කුවට අත දමා මුදල් පසුම්බිය ඉවතට ගෙන එහි තිබූ රුපියල් දාහේ කොළය අතට ගෙන නහය හකුළුවා ගනිමින් පුන්සිරි අත තැබුවේය. රුපියල් දහස අතට ගත් පුන්සිරි වහා එතැනින් ඉවත්ව ගියේය. අවුරුදු දහය ලබද්දී ලොකුපුතාට වැළඳුනු අපස්මාරය රෝගය නිසා සිල්වෙස්ටර් මෙන්ම බිරිඳත් මානසිකව ඇද වැටිණි. දරුවා සුව කර ගැනීම පිණිස රට පුරා ඉන්නා බටහිර මෙන්ම දේශීය වෛද්‍යවරුන් වෙත යෑමේදී ඉතිරි කර තිබූ සියලු මුදල් වියදම් කරන්නට සිදුවිය. දරුවන්ගේ ඕනෑ එපාකම් ඉටුකොට තුන්වේල කන්නට මාසික වැටුප කිසිසේත්ම ප්‍රමාණවත් නොවීය. වැලි ගොඩ දැමීම පිණිස නීත්‍යානුකූල බලපත්‍රයක් ලබා දුන්නා නම් සන්තෝසම් වශයෙන් රුපියල් ලක්ෂයක් ලබා ගන්නට හැකියාව තිබිණ. එහෙත් එවැනි නීති විරෝධී වැඩ කරන්නට සිල්වෙස්ටර් කැමති නැත. හැමදේටම වඩා ඔහුට ආත්ම ගෞරවය වටී.
සිල්වෙස්ටර්ට හැමදේටම වඩා වටින්නේ කුමක්ද?
ආත්ම ගෞරවය